open-index/open-wikipedia-markdown huggingface dataset:
Rooman seitsemän kukkulaa

**Rooman seitsemän kukkulaa** ovat Serviuksen muurin sisällä sijainneet kukkulat, joille antiikin Rooman kaupunki perimätiedon mukaan rakennettiin. Kaikki kukkulat sijaitsevat Tiberin itäpuolella ja ne ovat edelleen Rooman keskeisintä aluetta. Niillä on ollut merkittävä rooli roomalaisessa mytologiassa, roomalaisessa uskonnossa ja politiikassa.

## Kukkulat

Lukumäärä seitsemän oli vakiintunut perinteessä, mutta itse kukkuloista esiintyy roomalaisissa lähteissä erilaisia luetteloita. Yleensä Rooman seitsemäksi kukkulaksi luetaan seuraavat:

* Capitolium eli Capitolinus (*Capitolinus mons*), alun perin Saturnius (*Saturnius mons*) – Kukkuloista pienin mutta kuuluisin. Sijaitsi Tiberin lähellä suunnilleen Tiberin saaren kohdalla. Se oli kooltaan vain noin 480 × 200 metriä, ja koostui kahdesta huipusta, joista pohjoisempi oli Arx eli kaupungin linnavuori, jonka korkeus on 48 metriä merenpinnasta laskettuna; ja eteläisempi muodosti varsinaisen Capitoliumin, jonka korkeus on 45 metriä merenpinnasta laskettuna. Niiden välissä oli painauma, joka teki kukkulasta satulanmuotoisen. Antiikin lähteissä koko kukkulasta käytetään usein sekä Arxin että Capitoliumin nimeä.
* Palatium eli Palatinus (*Palatinus mons*) – Kukkula, jolle Rooma alun perin perustettiin, sijaitsi muiden kukkuloiden keskellä, kaakkoon Capitoliumista. Kukkulan korkeus on 51 metriä merenpinnasta laskettuna, ja sen ympärysmitta on noin 2,25 kilometriä.
* Aventinus (*Aventinus mons*) – Kukkuloista eteläisin ja toiseksi suurin. Sijaitsi Palatiumin lounaispuolella lähellä Tiberin rantaa. Sen ja Palatiumin väliin jäi Vallis Murcian laakso, josta tuli Circus maximuksen paikka.
* Quirinalis (*Quirinalis collis*) – Kukkuloista pohjoisin sijaitsi heti Capitoliumin koillispuolella. Se oli muodoltaan hieman koukun muotoinen suuntautuen ensin lounaaseen ja kääntyen sitten etelään. Alun perin se lähes kosketti Capitoliumia, mutta osa siitä kaivettiin pois Trajanuksen forumin rakentamisen yhteydessä.
* Viminalis (*Viminalis collis*) – Sijaitsi Quirinaliksen kaakkoispuolella.
* Esquilinus (*Esquilinus mons*) – Kukkuloista itäisin sijaitsi Viminaliksen eteläpuolella. Se koostui kahdesta kielekkeestä, jotka luettiin alun perin omiksi kukkuloikseen. Ne olivat suurempi eteläinen kieleke, joka tunnettiin nimellä Oppius (*Oppius mons*), ja pienempi pohjoinen kieleke, joka tunnettiin nimellä Cispius (*Cispius mons*).
* Caelius (*Caelius mons*) – Kukkuloista suurin. Sijaitsi Esquilinuksen eteläpuolella länteen Palatiumista.

Tarkkaan ottaen Quirinalis, Viminalis ja Esquilinus eivät olleet erillisiä kukkuloita, vaan saman harjanteen ulokkeita, jotka suuntautuivat Roomaa kohti. Latinan kielessä Quirinaliksesta ja Viminaliksesta käytetään sanaa *collis*, ’kukkula’, kun taas muista kukkuloista käytetään sanaa *mons*, ’vuori’, ilman erityisesti syytä erolle; ainakaan se ei ole johtunut korkeuseroista.

## Lähteet

* 

### Viitteet

## Aiheesta muualla
Lohi 34

**Lohi 34** on Hans Groopin suunnittelema matkapurjehdukseen soveltuva vene, jonka pituus on 10,40&nbsp;m, leveys 3,15&nbsp;m ja syväys 1,5&nbsp;m. Veneessä on salongin lisäksi etukajuutta ja takakajuutta, jonka sisäänkäynti on istuinkaukalosta. Makuusijoija veneessä on kuusi. Osaan veneistä on asennettu jo tehtaalla pieni tuulilasi.

Vene on seuraaja aiemmalle Joe34 (Joemarin 34) -veneelle. Merkittävimmät erot aiempaan versioon ovat madallettu istuinkaukalo, yhtenäiset pitkittäisjäykistäjät rungossa sekä takakajuutan sisäänkäynti istuinkaukalosta erillisen takakannella olevan sisäänkäynnin sijaan.
Lohi 34 muistuttaa olemukseltaan paljon Targa 101:tä, mutta on sitä jonkin verran tilavampi.
Rooman rionet

**Rooman rionet** (italiaksi *rione*, monikko *rioni*) ovat kaupunginosia, jotka muodostavat Rooman vanhankaupungin (italiaksi *centro storico*). Sana *rione* on kehittynyt latinan sanasta *regio*, alue. Termiä *rione* on käytetty ensimmäisen kerran keskiajalla. Rioneiden lukumäärä on vaihdellut vuosien aikana ja nykyään niitä on 22.

## Lähteet
Aidan Gillen

**Aidan Gillen** (oik. **Aidan Murphy**, s. 24. huhtikuuta 1968) on irlantilainen näyttelijä. Hän on tullut tunnetuksi rooleistaan televisiosarjoissa *[[Älä kerro äidille]]*, *[[Langalla]]* ja *[[Game of Thrones]]*. Gillen on näytellyt paljon myös teatterissa. Hän on ääninäytellyt Paul Sereneä vuonna 2016 julkaistussa videopelissä *[[Quantum Break]]*.

## Filmografia
### Elokuvat

### Televisiosarjat
}
|-
| 2017–2019 || *[[Peaky Blinders – gangsteriklaani]]* || *Peaky Blinders* || Aberama Gold || 10 jaksoa
|-
|}

### Videopelit

## Lähteet

## Aiheesta muualla
* 
*
Jean-Christophe Péraud

**Jean-Christophe Péraud** (s. 22. toukokuuta 1977 Toulouse) on ranskalainen maasto- ja maantiepyöräilijä.

## Maastopyöräily
Péraud voitti maastoajon Euroopan-mestaruuden Kluisbergenissä 2005. Vuonna 2008 hän sai Pekingin olympialaisissa hopeaa maastoajossa sekä voitti joukkueviestin maailmanmestaruuden Val di Solessa ja Euroopan-mestaruuden St. Wendelissä

## Maantiepyöräily
Péraud voitti amatöörien Ranskan maantieajomestaruuden 2008. Seuraavana vuonna hän voitti Ranskan aika-ajomestaruuden ja oli MM-kilpailuissa samassa lajissa 12:s. Vuonna 2010 hän oli Baskimaan ympäriajossa viides. Vuonna 2011 hän sijoittui Välimeren ajossa toiseksi, Pariisi–Nizza-ajossa kuudenneksi ja Ranskan ympäriajossa yhdeksänneksi. Ranskan ympäriajossa 2012 hän oli 12:nnella etapilla toinen. Välimeren ajossa 2013 hän voitti neljännen etapin ja sijoittui kokonaiskilpailussa toiseksi. Saman vuoden Pariisi–Nizza-ajossa hän oli kolmas ja Tour de Romandiessa kuudes.

Péraud voitti Välimeren ajossa 2014 viidennen etapin ja sijoittui kokonaiskilpailussa toiseksi. Tirreno–Adriaticossa hän oli neljäs ja voitti Critérium Internationalin kokonaiskilpailun. Baskimaan ympäriajossa hän oli kolmas. Ranskan ympäriajossa hän sijoittui 14. etapilla kolmanneksi. Kokonaiskilpailun lopputuloksissa hän oli toinen. Vuonna 2015 hän voitti Critérium Internationalin kokonaiskilpailun ja toisen etapin. Espanjan ympäriajossa 2016 hän oli kolmastoista.

## Lähteet
Velkakello

**Velkakello** on mittari, joka pyrkii näyttämään jonkun valtion velan reaaliajassa. Velkakellolla pyritään havainnollistamaan esimerkiksi velan kasvunopeutta. Velkakello voi olla virtuaalinen internet-sivu tai fyysinen mittari, kuten Yhdysvaltojen valtionvelkaa kuvaava velkakello Manhattanin Times Squarella New Yorkissa. Suomessa ideaa on kehitellyt toimittaja Mika Mäkeläinen, joka perusti kansalaishanke Velkakello.fi:n, virtuaalisen Suomen valtionvelkaa kuvaavan nettisivuston. 

## Katso myös
*Velkajarru

## Lähteet

## Aiheesta muualla
*Suomen Velkakello, sisältää myös tietoa velan kertymisestä ja syistä
*Yhdysvaltojen velkakello
*Suomen saatavakello
Pohjoismaiset hiihtolajit olympialaisissa

**[[Pohjoismaiset hiihtolajit]]** on järjestetty jokaisissa **[[olympialaiset|talviolympialaisissa]]**, eli yhteensä 21 kertaa. Pohjoismaisiin hiihtolajeihin kuuluvat maastohiihto, mäkihyppy ja yhdistetty. Naiset kilpailivat ensimmäisen kerran pohjoismaisten hiihtolajien olympiamitaleista vasta vuonna 1952. Kyseessä oli 10 kilometrin maastohiihto. Naiset eivät ole kilpailleet mitaleista yhdistetyssä tai mäkihypyssä. Mäkihypyn kohdalla tulee muutos vuonna 2014, sillä silloin naiset kilpailevat mitaleista kyseisessä lajissa. Parhaiten menestynyt maa on Norja 55 kullallaan, 53 hopeallaan ja 43 pronssillaan. Olympialaisten pohjoismaisia hiihtolajeja hallitsee kansainvälinen hiihtoliitto.

## Tapahtumat
### Maastohiihto, miehet

### Maastohiihto, naiset

### Yhdistetty, miehet

### Mäkihyppy, miehet

## Mitalitaulukko
Sylvi (täsmennyssivu)

**Sylvi** tarkoittaa muun muassa seuraavia:

* Sylvi, etunimi
* *[[Sylvi (näytelmä)|Sylvi]]*, Minna Canthin näytelmä vuodelta 1893 
* *[[Sylvi (vuoden 1913 elokuva)|Sylvi]]*, Teuvo Puron ohjaama Minna Canthin näytelmään pohjautuva elokuva vuodelta 1913 
* *[[Sylvi (vuoden 1944 elokuva)|Sylvi]]*, Toivo Särkän ohjaama Minna Canthin näytelmään pohjautuva elokuva vuodelta 1944 
* Sylvi-palkinto, Näytelmäkirjailijaliiton myöntämä palkinto
* *[[Sylvi (albumi)|Sylvi]]*, Sylvi Salosen ja Boss Orkesterin konserttitaltiointi-albumi
* Sylvi-myrsky, Suomessa 8. elokuuta 2010 vallinnut myrsky
Tyrifjorden

**Tyrifjorden** on Norjan neljänneksi suurin luonnonjärvi. Se sijaitsee Buskerudin läänissä, noin 40 km Oslon luoteispuolella. Järven pinta-ala on 136 neliökilometriä, tilavuus 13,1 kuutiokilometriä, keskisyvyys 97 metriä ja suurin syvyys 295 metriä. Tilavuudeltaan se on Norjan toiseksi suurin luonnonjärvi. Järvi laskee 48 kilometrin pituisen Drammenselvan kautta Oslonvuonon sivuvuonoon Drammeninvuonoon.

Järven nimen jälkiosa *fjorden* tarkoittaa vuonoa, vaikka järvi on sisämaassa. Heti jääkauden jälkeen järvi onkin ollut jonkin aikaa vuonona yhteydessä mereen.

Tyrifjordenissa sijaitsevalla Utøyan saarella tapahtui 22. heinäkuuta 2011 terrori-isku, jossa kuoli 69 ihmistä sekä useita loukkaantui vakavasti. Tapahtuma-aikaan saarella oli menossa sosiaalidemokraattien nuorisoleiri.



## Lähteet
* 

### Viitteet

## Aiheesta muualla
Pedro Claro Meurice Estiu

**Pedro Claro Meurice Estiu** (23. helmikuuta 1932 – 21. heinäkuuta 2011) oli kuubalainen roomalaiskatolinen piispa. Hän sai pappisvihkimyksensä 26. kesäkuuta 1955, ja piispaksi hänet vihittiin 30. elokuuta 1967. Pääkonsekraattorina toimi Enrique Pérez Serantes, jota avustivat Adolfo Rodríguez Herrera ja Alfredo Ignacio Llaguno Canals.

Meurice Estiu sai vuonna 1967 nimityksen Santiago de Cuban vihkipiispaksi ja Teglata in Numidian titulaaripiispaksi. 4. heinäkuuta 1970 hänet nimitettiin Santiago de Cuban arkkipiispaksi, jona hän toimi, kunnes jäi eläkkeelle 10. helmikuuta 2007. Hän kuoli 79-vuotiaana.

## Lähteet
Henrique Johannpötter

**Henrique Johannpötter** (23. kesäkuuta 1933 – 19. heinäkuuta 2011) oli saksalaissyntyinen, Brasiliassa toiminut roomalaiskatolinen piispa. Hänestä tuli fransiskaani vuonna 1959, ja hänet vihittiin papiksi 26. heinäkuuta 1961. Hänet nimitettiin 7. joulukuuta 1988 Bacabalin hiippakunnan koadjuuttoripiispaksi ja vihittiin piispaksi 20. tammikuuta 1989. Pääkonsekraattorina toimi Pascàsio Rettler, jota avustivat Miguel Fenelon Câmara Filho ja Paulo Eduardo Andrade Ponte.

Johannpötteristä tuli Bacabalin piispa 2. joulukuuta 1989. Hän erosi tehtävästä hän erosi huhtikuussa 1997.

## Lähteet
William Leonard D’Mello

**William Leonard D’Mello** (24. maaliskuuta 1931 – 19. heinäkuuta 2011) oli intialainen roomalaiskatolinen piispa. Hän syntyi Mangaloressa ja sai pappisvihkimyksensä 16. huhtikuuta 1957. Piispaksi hänet vihittiin 29. huhtikuuta 1977; pääkonsekraattorina toimi Duraisamy Simon Lourdusamy, jota avustivat Packiam Arokiaswamy ja Ignatius P. Lobo.

D’Mello nimitettiin Karwarin hiippakunnan piispaksi 24. tammikuuta 1976. Hän jäi eläkkeelle 24. helmikuuta 2007.

## Lähteet
Sylvi (vuoden 1944 elokuva)

**Sylvi** on Toivo Särkän ohjaama elokuva vuodelta 1944. Se perustuu Minna Canthin näytelmään *[[Sylvi (näytelmä)|Sylvi]]* (1893).

Tarina on kolmiodraama, jossa holhooja, ikääntynyt asessori (Edvin Laine) taivuttaa holhottinsa, orpotyttö Sylviin (Helena Kara) vaimokseen. Sylvi kuitenkin rakastaa komeaa ylioppilasta Viktoria (Leif Wager).

Särkkä teki elokuvan Minna Canthin satavuotissyntymäpäivän kunniaksi. Alkujaan näytelmä oli ruotsinkielinen, mihin syynä olivat Canthin ja Suomalaisen teatterin erimielisyydet.

## Näyttelijät

## Vastaanotto
Aikalaisarvioissa *Sylvi* sai leiman ”kulttuurielokuva”, ja arvioissa annettiin niin risuja kuin ruusujakin. Käsikirjoitus saa Paula Talaskiveltä (*Helsingin Sanomat*) runsaat kiitokset: ”Käsikirjoituksen tekijä - - on erinomaisella johdonmukaisuudella laventanut näytelmä Sylvin elokuvaksi. Kaikki ne kohtaukset ja keskustelut, jotka käsikirjoituksen tekijä on tehnyt 'omasta päästään', pysyvät niin uskollisesti Canthin sävyssä ja näytelmän aikakauden hengessä, ettei voi huomata mitään saumaa tai erotusta alkuperäisen ja lisätyn välillä.” Mutta kritiikkiäkin tuli, liiasta hempeydestä, syleilyjen runsaudesta (Salama Simonen, *Uusi Suomi* ja Toini Aaltonen, *Suomen Sosialidemokraatti*). Elokuvan äänityksen heikkoutta ihmeteltiin useassa arviossa.

2000-luvulla elokuvaa on arvosteltu liiallisesta romanttisuudesta (Pertti Avola) ja paatoksellisuudesta, joka hävittää Canthin kriittiset pohdinnat ajan naiseudesta (Arto Pajukallio). Toisaalta Henri Waltter Rehnströmin mukaan ”ohjaustyö on pätevä” ja ”alkuperäisteoksen väkevyys on tallentunut hienosti filmille”.

## Lähteet
Derek Fernandes

**Derek Fernandes** (s. 14. toukokuuta 1954 Sirsi) on intialainen roomalaiskatolinen piispa. Hän sai pappisvihkimyksensä 5. toukokuuta 1979 Belgaumin hiippakunnassa. 24. helmikuuta 2007 hänet nimitettiin Karwarin hiippakunnan piispaksi William Leonard D’Mellon seuraajaksi. Piispaksi vihkiminen seurasi 20. huhtikuuta. Pääkonsekraattorina toimi Pedro López Quintana, jota avustivat Bernard Blasius Moras ja Peter Machado.

## Lähteet
Utøya

**Utøya** on pieni saari Tyrifjorden-järvessä Norjan Buskerudin läänissä. Se sijaitsee Holen kunnassa, 38 kilometriä Oslosta luoteeseen. Saaren pinta-ala on 10,6 hehtaaria. Se on puolen kilometrin päässä mantereesta, jossa rantaa pitkin kulkee valtatie E16.

Saaren omistaa Norjan työväenpuolueen nuorisojärjestö Arbeidernes ungdomsfylking, joka järjestää saarella nuorisoleirejä. Saaren lahjoitti vuonna 1950 ammattijärjestöjen yhteistyöelin Oslo og Omegn faglige samorganisasjonen.

## Utøyan joukkosurma

Utøyasta tuli kansainvälinen käsite, kun 22. heinäkuuta 2011 saarella tapahtui joukkomurha, jossa kuoli 69 ihmistä. Tekijäksi paljastui Anders Behring Breivik.

## Lähteet

## Aiheesta muualla

* Utøyas AS webbplats 
* Arbeidernes ungdomsfylking webbplats 
* Utøyas webbplats 
* Utøya i openstreetmap.org 
* Doc: Laulu nuorille
Jane Greer

**Jane Greer** (9. syyskuuta 1924 – 24. elokuuta 2001) oli yhdysvaltalainen elokuva- ja tv-näyttelijä, joka tunnettiin kenties parhaiten roolistaan femme fatale Kathie Moffatina vuoden 1947 elokuvassa *[[Varjot menneisyydestä]]*.

Greer aloitti julkisen uransa lapsimallina. Howard Hughes näki Greerin kuvan lehdessä ja käski alaisiaan etsimään tytön. Hughes tuotatti Greerin Washingtonista Los Angelesiin, ja pyrki hallitsemaan hänen elämäänsä täydellisesti. Hughesin mustasukkaisuus haittasi Greeri uraa suuresti.

## Lähteet
Danielle Harris

**Danielle Harris** (s. 1. kesäkuuta 1977) on yhdysvaltalainen näyttelijä, joka on esiintynyt elokuvissa ja televisiossa. 

Harris aloitti näyttelemisen jo kahdeksanvuotiaana televisiosarjassa *[[One Life to Live]]* vuonna 1985. Tämän jälkeen hän sai yhden pääosista elokuvissa *[[Halloween 4]]* (1988) ja *[[Halloween 5]]* (1989), joissa hän esitti sarjamurhaaja Michael Myersin yhdeksänvuotiasta siskontytärtä. Sittemmin Harris esiintyi elokuvissa *[[Kuoleman merkki]]* (1990), *[[Viimeinen partiopoika]]* (1991), *[[Free Willy – pelastakaa Willy]]* (1993) ja *[[Daylight – paniikki tunnelissa]]* (1996).

2000-luvulla Harris pääsi jälleen näyttelemään Halloween-elokuvissa, kun ohjaaja Rob Zombie aloitti uuden elokuvasarjan. *[[Halloween (vuoden 2007 elokuva)|Halloweenissa]]* (2007) ja *[[Halloween II (vuoden 2009 elokuva)|Halloween II:ssa]]* (2009) Harris näytteli Laurie Stroden ystävää Anne Brackettia.

Harris on esiintynyt ahkerasti myös televisiossa, muun muassa sarjoissa *[[Teho-osasto (televisiosarja)|Teho-osasto]]*, **, *[[Siskoni on noita]]*, *[[West Wing]]* ja *[[Todistettavasti syyllinen]]*.

Harris on ollut mukana myös Five Finger Death Punchin kappaleen ”The Bleeding” musiikkivideolla.

## Aiheesta muualla
* 
*
Radio 1 (Ruotsi)

**Radio 1** on ruotsalainen kaupallinen puheradioasema, jonka omistaa ruotsalainen Modern Times Group. Radio 1 aloitti lähetykset 4. huhtikuuta 2011, jolloin se korvasi aiemman STAR FM:n.

## Historia
STAR FM oli Tukholmassa, Ruotsissa toiminut kaupallinen paikallisradioasema, joka aloitti lähetyksensä 1. huhtikuuta 2008. Se korvasi aiemmin lähettäneen Svenska Favoriterin. STAR FM:n omisti Modern Times Group, ja se soitti pop- ja rockmusiikkia 1970-luvulta eteenpäin. STAR FM:n lähetys oli kuunneltavissa myös internetissä.

STAR FM:n tunnuslause oli ”Bästa låtarna – Största artisterna”, suomennettuna ”Parhaat kappaleet – Suurimmat artistit”. Sen soittamia artisteja olivat muun muassa Michael Jackson, ABBA, Dolly Parton, Anastacia ja Lady Antebellum.

4. huhtikuuta 2011 STAR FM:n taajuudella aloitti Modern Times Groupin omistama Radio 1, jolla ei soiteta lainkaan musiikkia.

## Aiheesta muualla
* Radio 1:n kotisivut
Onnea matkaan, Charlie!

**Onnea matkaan, Charlie!** () on Disney Channelin tuottama yhdysvaltalainen tilannekomediasarja, joka kertoo denveriläisestä Duncanin perheestä. Perheen toiseksi vanhin lapsi, teini-ikäinen Teddy Duncan (Bridgit Mendler) pitää videopäiväkirjaa, jonka hän on omistanut perheen vastasyntyneelle kuopukselle, Charlotte ”Charlie” Duncanille. Suomessa sarjaa esittävät Disney Channel ja Nelonen.

## Näyttelijät

## Aiheesta muualla
* Virallinen kotisivu 
* Virallinen kotisivu 
*
Daniel Zampieri

**Daniel Zampieri** (s. 22. toukokuuta 1990 Rooma) on italialainen moottoriurheilija. Hän kilpaili karting-sarjoissa kahden vuoden ajan kunnes hän siirtyi Italian Formula Renault -sarjaan vuonna 2006. Ensimmäisenä vuonnaan hän sijoittui yhdeksänneksi talvisarjassa. Seuraavana vuonna hän sijoittui toiseksi. Zampieri kilpaili myös Eurocup Formula Renault -sarjassa samoina vuosina ollen parhaimmillaan sarjan 22. Vuonna 2008 Zampieri jatkoi molemmissa Formula Renault -sarjoissa ollen yhdeksäs ja kahdestoista. Vuonna 2009 Zampieri voitti Italian F3-sarjan mestaruuden. Zampieri kilpaili myös Aasian GP2-sarjassa kaudella 2009–2010 Rapax-tallissa saavuttamatta pisteitä. Vuonna 2010 Zampieri kilpaili Formula Renault 3.5 -sarjassa sijoittuen yhdeksänneksi. Zampieri jatkaa sarjassa vuonna 2011.
Ruotsi olympialaisissa

**[[Ruotsi]]** on osallistunut kaikkiin kesä- ja talviolympialaisiin lukuun ottamatta Saint Louisin kesäolympialaisia 1904. Se on saavuttanut yhteensä 193 kulta-, 204 hopea- ja 230 pronssimitalia, millä se sijoittuu kaikkien aikojen mitalitilastossa kahdeksannelle sijalle. Kesäolympialaisissa maa on saanut 143 kulta-, 164 hopea- ja 176 pronssimitalia sijoittuen mitalitaulukossa kymmenenneksi. Talvikisoissa se on 50 kulta-, 40 hopea- ja 54 pronssimitalin myötä seitsemänneksi menestynein maa.

Ruotsi on järjestänyt kesäolympialaiset Tukholmassa 1912. Lisäksi Melbournen 1956 kisojen ratsastuslajit järjestettiin Tukholmassa. Yksittäisistä olympialaisista Ruotsi on saanut eniten mitaleja juuri Tukholmassa 1912, kaikkiaan 65 mitalia. Ruotsalaisurheilijoista eniten mitaleja, yhdeksän, ovat saavuttaneet hiihtäjä Sixten Jernberg ja ampuja Alfred Swahn. Eniten kultamitaleja, kuusi, on voittanut meloja Gert Fredriksson.

Monista muista maista poiketen Ruotsi ei maksa mitaleita voittaneille urheilijoille rahallista palkkiota saavutuksesta.

## Ruotsin olympiamitalit urheilumuodoittain

## Ruotsin mitalit kesäolympialaisissa

## Ruotsin mitalit talviolympialaisissa

## Lähteet
* 

### Viitteet

## Aiheesta muualla
*Ruotsi Kansainvälisen olympiakomitean sivustolla 
*Ruotsin olympiakomitean sivusto
Dionisio Guillermo García Ibáñez

**Dionisio Guillermo García Ibáñez** (s. 31. tammikuuta 1945 Guantánamo) on kuubalainen roomalaiskatolinen arkkipiispa. Hän sai pappisvihkimyksensä 8. heinäkuuta 1985. 9. joulukuuta 1995 perustettiin Santisimo Salvador de Bayamo y Manzanillon hiippakunta, jonka ensimmäiseksi piispaksi García Ibáñez tuli nimitetyksi. Hänet vihittiin piispaksi 27. tammikuuta 1996. Pääkonsekraattorina toimi hänet aiemmin papiksikin vihkinyt Pedro Claro Meurice Estiu, jota avustivat Carlos Jesús Patricio Baladrón Valdés ja José Siro González Bacallao.

10. helmikuuta 2007 García Ibáñez nimitettiin Santiago de Cuban arkkipiispaksi, jona häntä aiemmin oli toiminut Meurice Estiu. García Ibáñez asetettiin virkaan 24. helmikuuta.

## Lähteet
Jälleen soittaa Dallapé

**Jälleen soittaa Dallapé** on vuonna 2010 ilmestynyt Dallapé-orkesterin albumi.

## Kappaleet
Kaikissa kappaleissa solistina Sami Saari, ellei toisin mainittu.

# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Näin hänen kuolevan

**Näin hänen kuolevan** (*The Robe*) on Henry Kosterin ohjaama yhdysvaltalainen elokuva vuodelta 1953. Elokuva pohjautuu Lloyd C. Douglasin samannimiseen romaaniin, ja se oli ensimmäinen CinemaScope-elokuva. Elokuva palkittiin Oscarilla parhaasta värielokuvan lavastuksesta (Walter M. Scott, Paul S. Fox, George W. Davis ja Lyle R. Wheeler) ja parhaasta värielokuvan puvustuksesta (Emile Santiago ja Charles LeMaire).

## Juoni
Elokuvan pääroolin roomalaisena tribuunina Marcellus Galliona näyttelee Richard Burton, jonka Pontius Pilatus (Richard Boone) määrää valvomaan Jeesuksen ristiinnaulitsemista. Gallio voittaa noppapelissä Jeesuksen viitan, jonka vaikutus muuttaa hänet lopulta kristityksi.

## Näyttelijät

## Lähteet
Soittajan sussu

**Soittajan sussu** on vuonna 2011 ilmestynyt Dallapé-orkesterin albumi.

## Kappaleet
#  (solisteina Juha Hostikka & Sami Saari)
#  (solistina Juha Hostikka)
#  (solistina Sami Saari)
#  (solistina Juha Hostikka)
#  (instrumentaalisolistina Arttu Takalo)
#  (solistina Dallapé-trio Juha Hostikka, Marzi Nyman & Sami Saari)
#  (solistina Juha Hostikka)
#  (solistina Sami Saari)
#  (instrumentaalisolistina Niko Kumpuvaara)
#  (solistina Maria Ylipää)
#  (solistina Sami Saari)
#  (solistina Juha Hostikka)
#  (solisteina Dallapé-trio Juha Hostikka, Marzi Nyman & Sami Saari)
#  (solistina Sami Saari)
#  (solistina Juha Hostikka)

## Lähteet
Rhona Robertson

**Rhona Susan Robertson** (s. 19. heinäkuuta 1970 Auckland) on uusiseelantilainen entinen sulkapalloilija.

Robertson osallistui olympialaisiin ensimmäistä kertaa Barcelonassa 1992. Hän pääsi tuolloin kaksinpelissä toiselle kierrokselle saakka, mutta putosi nelinpelissä Tammy Jenkinsin kanssa ensimmäisen ottelun jälkeen. Robertson sai vuonna 1994 kaksinpelistä pronssia Kansainyhteisön kisoissa jaetulla sijalla Australian Song Yangin kanssa. Hän osallistui jälleen olympialaisiin Atlantan kisoissa 1996, joissa hän putosi toisella kierroksella sekä kaksin- että nelinpelissä. Robertson voitti toisen Kansainyhteisön kisojen pronssimitalinsa nelinpelissä Kuala Lumpurissa 1998, jossa hän pelasi Jenkinsin kanssa. Hän pelasi vielä MM-kilpailuissa 2001, joissa hän hävisi ensimmäisen ottelunsa sekä kaksinpelissä, nelinpelissä että sekanelinpelissä.

## Lähteet
Gerard (Yorkin arkkipiispa)

**Gerard** (k. 21. toukokuuta 1108) oli Englannin lordikansleri 1085–1092 ja Yorkin arkkipiispa vuosina 1100–1108. Ennen kuin hän saattoi ottaa vastaan Herefordin piispan viran vuonna 1096, hänet oli vihittävä diakoniksi ja papiksi. Pian Henrik I:n valtaanastumisen jälkeen hänet nimitettiin Yorkin arkkipiispaksi ja joutui sittemmin osalliseksi pitkään jatkuneeseen kiistaan keskinäisestä arvojärjestyksestä Canterburyn kanssa.

## Tausta
Gerard oli Winchesterin piispa Walkelinin ja Elyn luostarin apotin Simeonin veljenpoika. Hänen tiedetään olleen kanttori ja vuodesta 1091 arkkidiakoni Rouenin tuomiokirkossa.

Englannin kuningas Vilhelm Punainen lähetti hänet vuonna 1095 Roomaan neuvottelemaan paavi Urbanus II:n kanssa koskien Anselm Canterburylaisen palliumia.

## Kuolema ja jälkimaine
Gerard suositteli ainakin yhdelle papilleen heprean opiskelua, joka ei ollut tuohon aikaan yleistä. Hän tutki astrologiaa, minkä vuoksi häntä syytettiin noituuden harjoittamisesta. Näiden huhujen vuoksi häntä kieltäydyttiin hautaamasta Yorkin tuomiokirkkoon. Hän kuoli Southwellissa 21. toukokuuta 1108.

## Lähteet
Jim Ronny Andersen

**Jim Ronny Andersen** (s. 4. toukokuuta 1975 Songdalen) on norjalainen entinen sulkapalloilija. Hän edusti seuratasolla tanskalaista Kastrup KMB Københavnia.

Andersen putosi MM-kilpailuissa 2003 kaksinpelissä heti ensimmäisellä kierroksella hävittyään espanjalaiselle Sergio Llopisille. Hän pääsi vuoden 2004 EM-kisoissa neljännelle kierrokselle, mutta hävisi tuolloin suoraan kahdessa erässä Peter Gadelle, joka voitti lopulta koko turnauksen. Andersen osallistui samana vuonna myös Ateenan olympialaisiin, joissa hän peittosi ensimmäisellä kierroksella Guatemalan Pedro Yangin, mutta hävisi toisessa ottelussaan Sony Dwi Kuncorolle, joka sai kisoista pronssia. Andersen pelasi MM-kisoissa vielä vuonna 2005, jolloin hän hävisi ensimmäisen ottelunsa eteläkorealaiselle Lee Hyun-Iille.

## Lähteet
David Ruffin

**Davis Eli "David" Ruffin** (18. tammikuuta 1941 – 1. kesäkuuta 1991) oli yhdysvaltalainen soul-laulaja ja muusikko, joka tunnetaan parhaiten The Temptations -yhtyeen paasolistina vuosilta 1964–1968. Ruffin pääsi Rock and Roll Hall of Fameen vuonna 1989.

## Diskografia
**David Ruffin**

**The Ruffin Brothers**

**Ruffin & Kendrick**
Zheng Zhi

**Zheng Zhi** (, s. 20. elokuuta 1980 Shenyang, Liaoning) on kiinalainen jalkapalloilija, joka edustaa kiinalaista Guangzhou Evergrandea. Hän aloitti uransa puolustajana, mutta siirtyi keskikenttäpelaajaksi. Siirto Shandong Lunengiin edisti Zhengin uraa ja hänestä tuli myöhemmin Kiinan maajoukkueen kapteeni, mikä johti siirtoihin Charlton Athleticiin ja Celticiin.

## Seuraura
### Kiina
Vuonna 1999 Zhengin seura Liaoning Chuangye oli kriisissä ja siltä estettiin kaikki pelaajasiirrot ja seuran toiminnat. Oltuaan vuoden pelaamatta ammattilaisjalkapalloa hän siirtyi Shenzhen Jianlibaoon, jossa hän pelasi pelintekijänä.

### Charlton Athletic
29. joulukuuta 2006 Zheng siirtyi loppukauden ja option kattavalla sopimuksella englantilaiseen Charlton Athleticiin. Hän oli uuden valmentajan Alan Pardewin ensimmäinen virallinen hankinta seurassa. Zheng oli tätä ennen ollut seuran testattavana vanhan valmentajan Les Reedin alaisuudessa. Hän debytoi Englannin valioliigassa Manchester Unitedia vastaan Old Traffordilla, kun hän korvasi loukkaantuneen Amdy Fayen. Zheng teki ensimmäisen maalinsa seuralle 18. maaliskuuta 2007 Newcastle Unitedia vastaan.

Zheng palasi vanhaan seuraansa Shandong Lunengiin kauden 2006–2007 päätyttyä. Hän kuitenkin palasi Charltoniin elokuussa 2007 pysyvällä sopimuksella. Kahden vuoden sopimus oli arvoltaan kaksi miljoonaa puntaa. Maaliskuussa 2008 jalkapallolehti *[[FourFourTwo]]* äänesti hänet viidenneksi parhaaksi pelaajaksi Football Leaguessa. Zheng teki Mestaruussarjassa kaudella seitsemän maalia. Hänen lopullinen teränsä oli kateissa kauden toisella puoliskolla Kiinan maajoukkuekutsujen vuoksi. Kesällä 2008 Zheng yhdistettiin siirtohuhuissa vahvasti West Bromwich Albioniin. 8. heinäkuuta 2009 Zheng jätti Charltonin, kun seura putosi Ykkösliigaan.

### Celtic
1. syyskuuta 2009 Zhengista tuli toinen kiinalaispelaaja Du Wein ohella, joka on pelannut Celticissä, kun hän teki seuran kanssa kaksivuotisen sopimuksen. Valmentaja Tony Mowbray paljasti olleensa kauan kiinnostunut pelaajasta ja iloinen hankinnasta. Zheng ei ollut pelikypyinen Eurooppa-liigassa, koska hänen siirtonsa ei tullut ajoissa.

Hän debytoi seurassa 4. lokakuuta 2009 derbyssä Rangersia vastaan. Hän hankki ottelussa joukkueelleen voiton tuoneen rangaistuspotkun. Hän teki ensimmäisen maalinsa seuralle Skotlannin valioliigassa 8. toukokuuta 2010 Heart of Midlothiania vastaan. 1. heinäkuuta Celtic purki Zhengin sopimuksen.

### Paluu Kiinaan
28. kesäkuuta 2010 Zheng palasi Kiinaan ja siirtyi ilmaisella siirrolla Guangzhou Evergrandeen. Hän teki seurassa kaudella 2010 viisi maalia 11 ottelussa. Zhengistä tehtiin seuran kapteeni kaudeksi 2011 Li Zhihain jätettyä seuran.

## Saavutukset
* **Shenzhen Jianlibao**
** Kiinan Superliiga: 2004
* **Shandong Luneng**
** Kiinan Superliiga: 2006
** FA Cup: 2006
* **Guangzhou Evergrande**
** A-liiga: 2010
***Kiina**
** Itä-Aasian maailmanmestaruus: 2005

'''Henkilökohtaiset
*Kiinan Superliigan paras pelaaja: 2002, 2006
*Aasian-maailmanmestaruuskilpailujen tähdistökentällisessä2004

## Lähteet
Ulappavalottajat

**Ulappavalottajat** (Neoscopelidae) tai **ulappavalokalat** on valottajakaloihin kuuluva kalaheimo. Heimon lajeja tavataan kaikista valtameristä.

## Lajit ja anatomia
Ulappavalottajia elää kuusi lajia, jotka jaetaan kolmeen sukuun. Lajeihin kuuluu muun muassa pinkkivalottaja (*Neoscopelus macrolepidotus*). Ulappavalokalat ovat melko pieniä ja kooltaan 15&ndash;30&nbsp;cm. Ruumiinrakenteeltaan ne ovat hoikkia. Heimon lajit eroavat valottajien heimon (Myctophidae) lajeista lyhyemmän ja taaempana sijaitsevan peräevän ja päästä puuttuvien valoelimien perusteella. *Neoscopelus*-suvun lajeilla on vatsassa kolme riviä valoelimiä. Valokalojen tavoin lajeilla on rasvaevä. Silmät ovat ulappavalottajilla suuret tai keskikokoiset ja suomut ovat suuret, *Solivomer*-suvun lajeilla sahalaitaiset. Suu sijaitsee kuonon päässä ja on suuri, hampaat ovat pienet. *Scopelengys*-suvun laijeilla ei ole uimarakkoa, muilla on.

## Levinneisyys
Ulappavalottajia tavataan Atlantin, Intian valtameren ja Tyynenmeren alueilta trooppisista ja subtrooppisista vesistä. Ulappavalottajalajit elävät syvissä vesissä noin 500&ndash;1&nbsp;000 metrin syvyydessä veden pinnasta.

## Lähteet
Jerdoninpalmunäätä

**Jerdoninpalmunäätä** (*Paradoxurus jerdoni*) on intialainen sivettieläin. Sitä on tavattu vain Länsi-Ghatien vuoristossa, mutta koska se on metsässä elävä yöeläin, sen elintavoista ja levinneisyydestä tiedetään varsin vähän.

Lajin suomenkieliseksi nimeksi on ehdotettu *intianmusankia*.

Jerdoninpalmunäätä syö marjoja ja hedelmiä, näiden puutteessa myös pieniä ötököitä. Se on tärkeä laji Länsi-Ghatien sademetsien monimuotoisuudelle, koska se levittää syömiensä marjojen ja hedelmien siemeniä.

## Lähteet
Anitškovin silta

**Anitškovin silta** () on Fontankajoen ylittävä silta Pietarin kaupungissa Venäjällä. Kaupungin pääkatu Nevski prospekt ylittää joen tätä siltaa pitkin.

Alkuperäinen puusilta valmistui vuonna 1716. Nykyistä siltaa alettiin rakentaa vuonna 1841, ja se valmistui vuonna 1842. Silta restauroitiin vuosina 1906–1908. Sen kokonaispituus on 54,6&nbsp;metriä.

Sillan hevospatsaat, jotka ovat kaupungin tunnetuimpia maamerkkejä, on veistänyt kuvanveistäjä Peter Clodt von Jürgensburg.

## Lähteet

## Aiheesta muualla

* Аничков мост bestbridge.net 
*Аничков мост Sankt-Peterburg Entsiklopedija
The Simpsons: Bart’s Nightmare

**The Simpsons: Bart’s Nightmare** on Sculptured Softwaren kehittämä ja Acclaim Entertainmentin vuonna 1992 julkaisema
tasohyppelypeli Super Nintendo Entertainment Systemille ja Sega Mega Drivelle. Peli on *[[Simpsonit]]*-televisiosarjaan  perustuva lisenssipeli.

## Juoni
Bart tekee huoneessaan kotitehtäviään pöydän ääressä myöhään iltaan asti, mutta nukahtaakin kesken kaiken pöytänsä ääreen. Bart alkaa nähdä unta, jossa hänen läksypaperinsa lentävät ikkunasta ulos ja hän hyppää perässä. Bart putoaa kadulle, jossa hän alkaa etsiä papereitaan. Pelaajan löydettyä kadulta paperin, tulee hänen hypätä sen päälle. Tällöin avautuu ruutu, jossa pelaajan on valittava kahdesta tasosta toinen. Tason läpäistyä pelaaja saa yhden (tai joskus kaksi) läksypaperia haltuunsa. Kun papereita on kaikkiaan kahdeksan kappaletta, peli on läpäisty. Tasot ovat jokseenkin erittäin haastavia. Tasoja on pelissä kaikkiaan kuusi kappaletta (lisäksi katukenttä).

Pelin juoni on ilmeisesti lainattu *Simpsoneiden* 2. tuotantokauden ensimmäisestä jaksosta *Ihme (Bart Gets an F)*.

## Aiheesta muualla
*
Boris Stenin

**Boris Andrianovitš Stenin** (, 17. tammikuuta 1935 Sverdlovsk – 18. tammikuuta 2001 Moskova) oli Neuvostoliittoa edustanut pikaluistelun maailmanmestari ja olympiamitalisti.

Stenin voitti yleisluistelun maailmanmestaruuden Davosissa vuonna 1960 ja saavutti samana vuonna hopeaa yleisluistelun EM-kilpailuissa sekä pronssia päämatkallaan 1&nbsp;500 metrillä Squaw Valleyn olympialaisissa. Vuonna 1962 hän saavutti vielä EM-pronssia. MM-kilpailuissa hän sijoittui viidenneksi vuonna 1961 ja neljänneksi vuonna 1962.

Boris Steninin puoliso Valentina Stenina oli pikaluistelun kaksinkertainen olympiamitalisti ja kolminkertainen maailmanmestari.

## Henkilökohtaiset ennätykset

* 500 metriä: 40,7 
* 1&nbsp;500 metriä: 2.07,7 
* 5&nbsp;000 metriä: 7.53,0 
* 10&nbsp;000 metriä: 16.45,3 

## Lähteet

* 
* 

### Viitteet
The Simpsons: Bart vs. the World

**The Simpsons: Bart vs. the World** on Acclaim Entertainmentin vuonna 1991 julkaisema tasohyppely, joka perustuu *[[Simpsonit]]* -televisiosarjaan. Peli on julkaistu Nintendo Entertainment System, Sega Master System ja Sega Game Gear -pelikonsoleille sekä Amiga ja Atari ST -tietokoneille.

## Pelaaminen

Pelimekaniikka on lähestulkoon aivan samanlainen, kuin pelin edeltäjässä *[[The Simpsons: Bart vs. the Space Mutants]]*, mutta tällä kertaa pelaaja voi esimerkiksi ottaa kahden osuman sijaan viisi osumaa ennen kuolemaa. Lisäksi toisin kuin edeltäjässä, tässä pelissä on "power-uppeja", joista pelaaja voi saada lisää energiaa. 

Tässä pelissä on myös bonus-pelejä. Esimerkiksi muistipeli, puzzle-peli ja trivia (jossa kysytään kysymyksiä koskien Simpsonit tv-sarjaa tuohon astisilta tuotantokausilta). Saadakseen pelin läpäistyä parhaan lopun, on pelaajan jokaiselta tasolta myös löydettävä piilotetut Hassu-lelut. Esimerkiksi yhdellä pohjoisnavan tasolla Hassu-lumiukko ja yhdellä Egyptin tasolla Hassu-muumio. Kaikkien Hassu-lelujen kerääminen avaa myös Hollywoodiin yhden erikoistason, joka pelaajan on myös läpäistävä ennen viimeistä pomotaistelua.

## Juoni
Bart Simpson osallistuu Hassu-klovnin piirustuskilpailuun, jossa hän voittaa maailmanympärimatkan palkinnoksi. Todellisuudessa Bartin voitto ja palkinto oli Montgomery Burnsin lahjonta Hassulle. 

Mr. Burns ja Waylon Smithers punovat juonia eliminoidakseen Simpsonien perheen, joka on aiheuttanut harmia Mr. Burnsille aikojen saatossa. Pelissä pelataan neljässä eri maassa ympäri maailman. Jokaisen maan lopussa Bart kohtaa loppuvastuksen, joka on aina joku Mr. Burnsin kaukainen sukulainen.

Pelin maat ovat Kiina, pohjoisnapa, Egypti ja Hollywood.

## Vastaanotto
Mikrobitti antoi arvostelussaan pelin NES-versiolle 84 pistettä sadasta.

## Lähteet

## Aiheesta muualla
*
Henk van der Grift

**Henk van der Grift** (s. 25. helmikuuta 1935 Breukelen) on alankomaalainen pikaluistelun maailmanmestari, joka oli lajissaan maailman huippuja kahden talven ajan 1960-luvun alussa.

Van der Grift sijoittui Squaw Valleyn olympialaisissa 1960 kymmenenneksi 500 metrillä. Samana vuonna Davosin MM-kilpailuissa hän sijoittui yhteispisteissä 11:nneksi. Vuonna 1961 hän voitti maailmanmestaruuden 0,16 pisteen erolla neuvostoliittolaiseen Viktor Kositškiniin; yksittäisillä matkoilla hän oli 1&nbsp;500 metrillä nopein, 500 metrillä toinen, 10&nbsp;000 metrillä kolmas sekä 5&nbsp;000 metrillä kahdestoista. Saman vuoden EM-kilpailuissa hän saavutti hopeaa. Vuonna 1962 hän sijoittui MM-kisoissa Kositškinin takana hopealle sekä EM-kisoissa neljänneksi. Seuraavana talvena hän ei enää menestynyt arvokilpailuissa ja lopetti uransa.

Huippuvuosinaan van der Grift asui talvet Norjassa, jossa hän työskenteli autonasentajana.

## Henkilökohtaiset ennätykset

* 500 metriä: 41,0 
* 1&nbsp;000 metriä: 1.30,7 
* 5&nbsp;000 metriä: 8.11,8 
* 10&nbsp;000 metriä: 16.53,6 

## Lähteet

* 
* 

### Viitteet

## Aiheesta muualla
Ussurin rajavälikohtaus

**Ussurin rajavälikohtaus** () oli Neuvostoliiton ja Kiinan kansantasavallan välinen sotilaallinen selkkaus valtioiden rajan muodostavalla Ussurijoella maaliskuussa 1969. Se liittyi laajempaan, seitsemän kuukautta kestäneeseen rajaselkkausten sarjaan kaukoidässä, kylmän sodan aikaisena Kiinan ja Neuvostoliiton välirikon kautena. Selkkaukseen liittyi aikanaan uhka paljon suuremmasta sotilaallisesta konfliktista. Rajakiista sovittiin lopullisesti vasta paljon Neuvostoliiton hajoamisen jälkeen, vuonna 2004.

Ennen konflikteja Kiinan ja Neuvostoliiton rajajokien saaret olivat pääsääntöisesti Neuvostoliiton hallinnassa, vaikka kansainvälisen käytännön mukaan raja yleensä kulkee joen navigoitavaa keskilinjaa seuraten. Kiinan vahvistuessa tämä johti välien kärjistymiseen. Neuvostoliitolla oli 1960-luvulla Kiinan raja-alueella 658 000 sotilasta ja Kiinalla 814 000.

Vakavimmat yhteenotot tapahtuivat maaliskuussa 1969 neuvostoliittolaisten hallussaan pitämällä Ussurijoen Damanski-saarella (; ; ), kun kiinalaiset 2. maaliskuuta 1969 hyökkäsivät neuvostoliittolaisen rajapartion kimppuun, jolloin 31 neuvostosotilasta kaatui ja 94 haavoittui. Neuvostoliittolaiset vastasivat pommittamalla kiinalaisia joukkoja joen vastarannalla Mantšuriassa ja rynnäköimällä Damanskin saarelle. Neuvostoliitto siirsi saarelle neljä tuolloin sotasalaisuutena pidettyä panssarivaunua, laihoin seurauksin. Veristen operaatioiden jälkeen molemmat osapuolet vetäytyivät saarelta 15. maaliskuuta. Neuvostoarvioiden mukaan kokonaistappiot olivat 60 neuvostoliittolaista ja 800 kiinalaista kaatunutta tai haavoittunutta. Kiina ilmoitti vain vähäisistä tappioista.

Elokuussa rajakahakat jatkuivat lännempänä Sinkiangissa. Tilanne kiristyi, ja Neuvostoliitto alkoi suunnitella ennalta ehkäisevää ydiniskua Kiinaa vastaan. Tilanne rauhoittui, kun Neuvostoliiton pääministeri Aleksei Kosygin vieraili Pekingissä paluumatkalla Ho Tši Minhin hautajaisista Hanoista syyskuussa. Kiinalaiset siirtyivät tämän jälkeen saarelle ilman vastarintaa. Tästä huolimatta kumpikin osapuoli ylläpiti korostettua sotilaallista valmiutta alueella.

Neuvostoliiton purkauduttua 1991 sovittiin, että Damanskin saari kuuluu Kiinalle. Vuonna 1995 sovittiin rajansiirrosta 54 kilometrin jokijaksolla, mutta kolmen saaren hallinta pohjoisempana Amurin ja Argunin varrella jäi avoimeksi; tästä sovittiin 14. lokakuuta 2004, jolloin Ussurin kysymys tuli lopullisesti ratkaistuksi. Kiina sai Tarabovin (Jinlong) saaren ja puolet Ussurin (Heixiazi) saaresta Habarovskin läheltä. Venäjän valtakunnanduuma ratifioi sopimuksen 27. huhtikuuta 2005 ja Kiinan kansalliskongressin pysyvä komitea 20. toukokuuta 2005.
Vuonna 2023 Kiina alkoi yksipuolisesti merkitä karttoihinsa suurempaa aluetta kiistellystä alueesta.
## Lähteet

## Aiheesta muualla
*Sino-Soviet Border Conflict 1969: U.S:Reactions 
*Sino-Soviet Relations ''China: a country study. US Library of Congress, 1987
Azerbaidžan (Iran)

**Azerbaidžan** on historiallinen maakunta Iranin luoteisosassa. Azerit käyttävät siitä usein nimitystä *Etelä-Azerbaidžan*. Hallinnollisesti alue jakautuu Itä-Azerbaidžanin, Länsi-Azerbaidžanin ja Ardabīlin maakuntiin, joissa on yhteensä 7,1 miljoonaa asukasta (vuonna 1996).

Alueen pääväestön muodostavat Keski-Aasiasta 1000-luvun alussa saapuneet azerit sekä kurdit. Azerit ovat etupäässä šiialaisia ja kurdit sunnimuslimeja. Historiallinen Azerbaidžan jaettiin Venäjän ja Persian kesken Gulistanin ja Turkmantšain rauhansopimuksilla vuosina 1813 ja 1828. Venäjään ja myöhemmin Neuvostoliittoon kuulunut Araksjoen pohjoispuolinen alue muodostaa nykyään itsenäisen Azerbaidžanin tasavallan.

Iranin Azerbaidžan on tärkeä maatalousalue, jossa kasvatetaan vehnää, ohraa, tupakkaa ja puuvillaa. Suurin kaupunki ja teollisuuskeskus on Täbriz. Kaivosteollisuus tuottaa kuparia, arsenikkia, kivihiiltä ja suolaa.

1900-luvulla Iranin Azerbaidžanissa oli useita itsehallintoa vaatineita liikkeitä. Azerbaidžanin kriisin aikana vuonna 1945 se julistettiin Neuvostoliiton tukemaksi autonomiseksi tasavallaksi. Iranin valtion asettamista rajoituksista huolimatta paikallinen identiteetti on vahva, mutta samalla alueen azerit kokevat itsensä myös iranilaisiksi.

## Lähteet

## Aiheesta muualla

* Encyclopædia Iranica: Azerbaijan
Lorena Blanco

**Lorena Blanco** (s. 22. heinäkuuta 1977) on perulainen entinen sulkapalloilija.

Blanco osallistui MM-kisoissa 2001 nelinpeliin ja sekanelinpeliin, mutta putosi molemmissa ensimmäisellä kierroksella. Hän pelasi vuoden 2003 kisoissa kaksinpelissä, mutta hävisi jälleen ensimmäisen ottelunsa. Blanco voitti saman vuoden Pan-Amerikan kisoissa pronssia sekä kaksinpelistä että nelinpelistä, jossa hän oli Valeria Riveron pari. Hän osallistui Ateenan olympialaisissa 2004 kaksinpeliin, jossa hän hävisi ensimmäisen ottelunsa Hongkongin Wang Chenille.

## Lähteet
Azerbaidžanin kriisi

**Azerbaidžanin kriisi** oli kylmän sodan alkuun liittyvä konflikti Neuvostoliiton ja Iranin välillä. 

Toisen maailmansodan aikana Neuvostoliitto ja Britannia olivat miehittäneet Iranin turvatakseen maiden välisen huoltoreitin ja Iranin öljyvarojen hallinnan. Myöhemmin myös Yhdysvallat lähetti sotilaita Iraniin. Maiden välisen sopimuksen mukaan niiden tuli vetää joukkonsa pois Iranista viimeistään kuuden kuukauden kuluttua sodan loppumisesta.

Sodan päätyttyä Neuvostoliitto jatkoi Iraniin kuuluvan Azerbaidžanin miehittämistä. Neuvostojoukkojen tukema Azerbaidžanin demokraattinen puolue otti alueella vallan käsiinsä ja perusti joulukuussa 1945 hallituksen Täbriziin. Vastaavanlainen hallitus perustettiin Azerbaidžanin kurdialueen keskukseen Mahabadiin. Teheranissa pelättiin, että Neuvostoliitto haluaa erottaa alueen Iranista ja liittää sen Azerbaidžanin neuvostotasavaltaan.

Yhdysvaltojen tukema Iranin hallitus vei asian Yhdistyneiden kansakuntien turvallisuusneuvoston käsiteltäväksi. Pääministeri Ahmad Qavan neuvotteli sopimuksen neuvostojoukkojen vetäytymisestä toukokuuhun 1946 mennessä. Samalla Iran lupautui vetämään kysymyksen pois turvallisuusneuvostosta, neuvottelemaan Azerbaidžanin hallituksen kanssa ja harkitsemaan neuvostoliittolais-iranilaisen yhteisyrityksen perustamista maan pohjoisosien öljyvarojen hyödyntämiseksi. Neuvostojoukkojen vetäydyttyä Iran kävi ensin neuvotteluja Azerbaidžanin hallituksen kanssa, mutta miehitti alueen joulukuussa 1946. Autonomiaa vaatineet azeri- ja kurdiliikkeet tukahdutettiin. Kesäkuussa 1947 Iranin uusi parlamentti hylkäsi ajatuksen yhteisen öljy-yhtiön perustamisesta.

Azerbaidžanin kriisiä on pidetty yhtenä kylmän sodan merkkipaaluista, joka sai Yhdysvallat näkemään Neuvostoliiton uutena strategisena vihollisena. Iranissa se herätti myötätuntoa Yhdysvaltoja kohtaan. Azerbaidžanissa Iranin hallituksen rankaisutoimet johtivat yhteiskunnallisten uudistusten mitätöintiin ja 15&nbsp;000 demokratialiikkeen aktivistin tuhoamiseen.

## Lähteet
Jonny Nilsson

**Jonny Nilsson** (9. helmikuuta 1943 Filipstad – 22. kesäkuuta 2022 Hindås) oli ruotsalainen pikaluistelun olympiavoittaja ja maailmanmestari, joka oli lajissaan maailman huippuja 1960-luvun puolivälissä.

Nilsson sijoittui 19-vuotiaana vuonna 1962 MM-kilpailujen yhteispisteissä kymmenenneksi oltuaan 10&nbsp;000 metrillä nopein. EM-kilpailuissa hän sijoittui 15:nneksi. Vuonna 1963 hän voitti Karuizawassa maailmanmestaruuden tehtyään uuden maailmanennätyksen 5&nbsp;000 metrillä (7.34,3), 10&nbsp;000 metrillä (15.33,0) ja yhteispisteissä (178,440). Saman vuoden EM-kilpailuissa hän sijoittui seitsemänneksi. Vuoden 1963 saavutusten perusteella Jonny Nilsson sai Svenska Dagbladetin kultamitalin. Samoin hänet valittiin vuoden 1964 Pohjolan parhaaksi urheilijaksi. Menestysvuodestaan Nilsson kirjoitti kirjan *Sikta mot stjärnorna*. Asevelvollisuuden aikana hän voitti sotilasviisiottelun vuonna 1964.

Innsbruckin olympialaisissa 1964 Nilsson voitti 10&nbsp;000 metrillä kultaa 15,9 sekunnin erolla hopeamitalisti Fred Anton Maieriin ja sijoittui 5&nbsp;000 metrillä kuudenneksi. Vuoden 1964 MM-kilpailuissa hän keskeytti sairastumisen vuoksi ja EM-kilpailuissa sijoittui kymmenenneksi. Vuonna 1965 hän oli MM-kisoissa neljäs ja EM-kisoissa yhdestoista. Vuonna 1966 hän saavutti MM-pronssia ja sijoittui EM-kisoissa neljänneksi. Grenoblen olympialaisissa 1968 Nilsson sijoittui 5&nbsp;000 metrillä seitsemänneksi ja 10&nbsp;000 metrillä kuudenneksi. Olympiavuoden 1968 jälkeen hän päättikin uransa.

Uransa loppuvaiheessa Nilssonilla oli sen ajan kuuluisana henkilönä mahdollisuus saada oma TV-ohjelma ”Jonnys hörna”, jota hän teki vuosina 1966–1968. Vuonna 1970 pikaluistelijat muodostivat oman ammattilaissarjansa, joka oli käynnissä vuosina 1972–1974 kaatuen kuitenkin taloudellisiin ongelmiin. Jonny Nilsson oli mukana kyseisen ammattilaisliiton järjestelyissä.

Vuonna 2009 pidetyssä Euroopan parlamentin vaaleissa Jonny Nilsson oli kristillisdemokraattien ehdokkaana.  Hän oli kristillisdemokraattien ehdokkaana myös vuoden 2010 valtiopäivävaaleissa. Kummassakaan vaalissa hänen ei onnistunut päästä läpi.

## Henkilökohtaiset ennätykset

* 500 metriä: 42,2 
* 1&nbsp;500 metriä: 2.08,2 
* 3&nbsp;000 metriä: 4.27,6 
* 5&nbsp;000 metriä: 7.32,9 
* 10&nbsp;000 metriä: 15.33,0 

## Tunnustukset
*Oscar Mathisen -palkinto vuonna 1962
*Svenska Dagbladetin kultamitali 1963

## Lähteet
* 
* 
* 

### Viitteet
Prisoner (televisiosarja)

**Prisoner** (*The Prisoner*) on yhdysvaltalais-brittiläinen scifi-televisiosarja vuodelta 2009. Sarja perustuu vuoden 1967 televisiosarjaan *[[Saarroksissa]]*. Sarjan pääosissa ovat James Caviezel ja Ian McKellen.

## Tuotanto
Prisoner on yhdysvaltalais-brittiläinen yhteistuotanto. Sitä tuotettiin kuusi jaksoa. Sarja kuvattiin Etelä-Afrikassa ja Namibiassa.

Sarja esitettiin ensimmäisen kerran Yhdysvalloissa AMC-kanavalla marraskuussa 2009. MTV3 alkoi esittää sarjaa Suomessa heinäkuussa 2011.

Ian McKellen sai Primetime Emmy -ehdokkuuden roolistaan 2:na vuonna 2010. Sarja oli ehdolla parhaan kuvauksen Emmy-palkinnon voittajaksi. Prisoner on ollut ehdolla Saturn Award -palkinnon ja kahden Satellite Award -palkinnon voittajaksi.

## Tarina

Mies (James Caviezel) eroaa New Yorkissa toimivan suuryrityksen palveluksesta havaittuaan yrityksessä epäilyttävää toimintaa. Hieman tämän jälkeen hän herää aavikolla eikä muista miten on sinne joutunut. Hän päätyy eristettyyn aavikkoyhteisöön nimeltä Kylä. Kylässä häntä kutsutaan nimellä 6 ja hänelle väitetään, ettei mitään New Yorkia ja muuta maailmaa ole olemassakaan. Kylää hallitsevan miehen 2:n (Ian McKellen) mukaan muu maailma on vain 6:n kuvitelmaa. Suurin osa kyläläisistä uskoo näin, 6 epäilee, että heitä manipuloidaan ja pidetään pakolla eristyksessä. Tietämättä keneen voi luottaa 6 päättää selvittää totuuden ja paeta, vaikka se johtaa hänet ja muita hengenvaaraan.

## Näyttelijät ja hahmot

Lähde:  

## Jaksot
:
Lähde: 

## Lähteet

## Aiheesta muualla
* Prisoner AMC:n sivuilla
* Prisoner ITV:n sivuilla
* Prisoner MTV3:n sivuilla
*
Albert Houssiau

**Albert Jean Charles Ghislain Houssiau** (s. 2. marraskuuta 1924 Halle) on belgialainen roomalaiskatolinen piispa. Hän sai pappisvihkimyksensä 6. helmikuuta 1949. 17. maaliskuuta 1986 hänet nimitettiin Liègen hiippakunnan piispaksi, ja piispaksi vihkiminen seurasi 18. toukokuuta. Pääkonsekraattorina toimi Godfried Danneels, jota avustivat Guillaume Marie van Zuylen, Robert-Joseph Mathen, Jozef-Maria Heuschen ja Paul Van den Berghe.

Houssiau jäi eläkkeelle 9. toukokuuta 2001.

## Lähteet
Azerbaidžan (täsmennyssivu)

**Azerbaidžan** tarkoittaa seuraavia asioita:

* Azerbaidžan, valtio Taka-Kaukasiassa
* Azerbaidžan, historiallinen maakunta Iranissa
* Azerbaidžanin sosialistinen neuvostotasavalta, yksi Neuvostoliiton osatasavalloista
* Itä-Azerbaidžan, hallintoalue Iranissa
* Länsi-Azerbaidžan, hallintoalue Iranissa
* Historiallinen Azerbaidžan Keski-Aasiassa. Käsittää nykyisen Azerbaidžanin tasavallan ja Iranin historiallisen Azerbaidžanin maakunnan
Marco Vasconcelos

**Marco Paulo Pereira Vasconcelos** (s. 7. marraskuuta 1971 Funchal) on portugalilainen entinen sulkapalloilija. Hän edusti seuratasolla Grupo Esportivo do Estreitoa ja União Desportiva de Santanaa.

Vasconcelos osallistui olympialaisiin ensimmäistä kertaa Sydneyssä 2000, jolloin hän hävisi ensimmäisellä kierroksella ranskalaiselle Bertrand Gallet'lle erin 2&ndash;0. Hän hävisi ensimmäisessä ottelussaan myös Ateenan kisoissa 2004, joissa brittiläinen Richard Vaughan oli häntä parempi. Vasconcelos hävisi ensimmäisellä kierroksella myös MM-kisoissa 2007, joissa Chen Jin voitti hänet ja EM-kilpailuissa 2008, joissa Saksan Dieter Domke voitti hänet erin 21&ndash;19, 21&ndash;10. Hän pelasi vielä Pekingin olympialaisissa 2008, mutta putosi jälleen ensimmäisellä kierroksella.

## Lähteet
Guillaume Marie van Zuylen

**Guillaume Marie van Zuylen** (4. tammikuuta 1910 – 2. huhtikuuta 2004) oli belgialainen roomalaiskatolinen piispa. Hän sai pappisvihkimyksensä 11. syyskuuta 1932 Liègen hiippakunnassa. 9. heinäkuuta 1951 hän sai nimityksen Liègen koadjuuttoripiispaksi ja Druasin titulaaripiispaksi. Hänet vihittiin piispaksi 8. syyskuuta Louis-Joseph Kerkhofsin toimiessa pääkonsekraattorina.

Zuylenista tuli Liègen piispa 7. joulukuuta 1961, ja hän osallistui Vatikaanin toiseen kirkolliskokoukseen. Hän oli eläkkeellä vuodesta 1986.

## Lähteet